Filmen 'Monica Z', som er instrueret af danske Per Fly, har chancen for at få hele 10 priser, når det svenske filminstitut uddeler Guldbaggen-priserne til de bedste film.

Dermed ligger Per Flys film i front, når det gælder nomineringerne, som i alt tæller 11 fordelt i 10 kategorier. Det skriver Sveriges Radio på sin hjemmeside.

Filmen er blandt andet nomineret i kategorierne bedste film, bedste manuskript og bedste kvindelige hovedrolle.

Storfavorit

Svenske medier har allerede udnævnt 'Monica Z' til storfavorit, når priserne uddeles 20. januar i Stockholm.

Filmen har premiere i de danske biografer til marts i år.